EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak informazio-eskaera bat egin du Nafarroako Gobernuaren egitura berriaren ondorioz departamentuek, zuzendaritza nagusiek eta izendapen askeko langileek izan duten gehikuntzaren kostuari buruz **(10-19/PES-00064)**. Horri erantzuteko, Nafarroako Gobernuko Lehendakaritzako, Berdintasuneko, Funtzio Publikoko eta Barneko kontseilariak ondotik datorren informazioa bidaltzen dio:

1. **Kuantifikatu al du Gobernuak zer kostu izanen duen egitura berri honen ondorioz departamentuen, zuzendaritza nagusien eta izendapen libreko langileen kopurua igotzeak?**

**Igoera horrek zenbat diru eskatuko duela aurreikusten da?**

Egitura berri honen ondorioz departamentuen, zuzendaritza nagusien eta izendapen libreko langileen kopurua igotzeak urtean 1.704.546,04 euroko kostua izanen du.

|  |  |  |  |  |  |  |
| --- | --- | --- | --- | --- | --- | --- |
| Lanpos-tuak |  | Urteko ordainsariak | Urteko gizarte segurantza | Ordainsarien kostua | Gizarte segurantzaren kostua | Guztizko kostua |
| 4 | Kontseilaria | 68.667.48 | 12.625,44 | 274.669,92 | 50.501,76 | 325.171,68 |
| 4 | Kabineteko burua | 54.762.54 | 15.450,11 | 219.050,16 | 61.800,43 | 280.850,59 |
| 0 | Kabineteko idazkaria | 33.112.52 | 10.474,60 | 0,00 | 0,00 | 0,00 |
| 2 | Kabineteko laguntzailea | 29.002.26 | 9.177,97 | 58.004,52 | 18.355,94 | 76.360,46 |
| 11 | Zuzendari nagusia | 58.836.54 | 12.625,44 | 647.201,94 | 138.879,84 | 786.081,78 |
| -1 | Gobernuaren Bruselako ordezkaria | 80.228.27 | 15.450,11 | -80.228,27 | -15.450,11 | -95.678,38 |
| 4 | Idazkari tekniko nagusia | 53.726,54 | 12.625,44 | 214.906,16 | 50.501,76 | 265.407,92 |
| 1 | Zerbitzuko zuzendaria | 53.726,54 | 12.625,44 | 53.726,54 | 12.625,44 | 66.351,98 |
|  | **Guztira** |  |  | **1.387.330.97** | **317.215,07** | **1.704.546,04** |
| (\*) Gaur den egunean, ez dago igoerarik behin-behineko eta izendapen askeko bestelako lanpostutan | | | | | | |

2. **Nafarroako 2018rako aurrekontu orokorretako 1 kapituluan ba al dago gastu horretarako aurrekontu-krediturik? Zer partidatan eta zer departamentutan? Behar adinako krediturik ez baldin badago, Gobernuak edo Ogasuneko kontseilariak nahitaezko aurrekontu-transferentzia egitea aurreikusten al du? Hala baldin bada, indarreko aurrekontuko zer partidatan gutxituko da kreditua Gobernuaren egitura organiko berritik heldu diren partida berriak gaitzeko?**

Gastuen aurrekontu indardunean kreditu baliagarririk badago apartatuan aipatutako igoerak 2019rako dakarren kostua ordaintzeko. “Ordainsari pertsonalak” izeneko 400000 41000 1400 322000 partidaren kargura kreditu-transferentzia bat egitea aurreikusi da.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2019ko irailaren 27an

Lehendakaritzako, Berdintasuneko, Funtzio Publikoko eta Barneko kontseilaria: Javier Remírez Apesteguía